*Tämä artikkeli käsittelee kroatialais-kanadalaista jääkiekkoilijaa. Muista samannimisistä henkilöistä katso Andrew Murray.*

**Andrew Murray** (s. 6. marraskuuta 1981 Selkirk, Manitoba, Kanada) on kroatialais-kanadalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Murray pelasi urallaan NHL:ssä yhteensä 221 runkosarjaottelua tehopistein 24+16=40 ja keräten 36 jäähyminuuttia. Hän pelasi uransa kaksi viimeistä kauttaan KHL-joukkue Medveščak Zagrebissa ja hankki tämän myötä myös Kroatian kansalaisuuden.

Ura
---

### Seuraura

Murray pelasi kaksi kautta kotikaupungissan MJHL-juniorisarja Selkirk Steelersissa, joista jälkimmäisen kauden 2000–2001 päätteeksi hänet valittiin sarjan ensimmäiseen tähdistökentälliseen. Tämän jälkeen Columbus Blue Jackets varasi Murrayn kahdeksannella kierroksella 242. pelaajana NHL:n varaustilaisuudessa 2001. Vuodet 2001–2005 hän kävi Bemidji State Universitya. Kaudella 2001–2002 Murray oli joukkueen toiseksi paras maalintekijä ja kolmanneksi paras pistemies tehoilla 15+15=30. Hänet valittiin kauden päätteeksi CHA:n tulokkaiden tähdistökentälliseen. Kahdella seuraavalla kaudella Murray toimi BSU:n varakapteenina. Kaudella 2002–2003 hän oli joukkueen paras syöttäjä ja toiseksi paras pistemies Marty Gouletin jälkeen tehoilla 9+18=27. Kaudella 2004–2015 Murray nousi BSU:n kapteeniksi ja hän oli toiseksi paras pistemies Brendan Cookin jälkeen tehoilla 16+22=38. Murray voitti kauden päätteeksi CHA:n mestaruuden. Hänet valittiin sarjan vuoden pelaajaksi, vuoden skolastisimmaksi pelaajaksi sekä ensimmäiseen tähdistökentälliseen.

Elokuussa 2005 Murray teki tulokassopimuksen Columbus Blue Jacketsin kanssa. Hän pelasi seuran organisaatiossa kaksi ensimmäistä kauttaan kokonaan farmijoukkue Syracuse Crunchissa, AHL:ssä. Kaudella 2007–2008 Murray nousi Blue Jacketsin NHL-miehistöön, jossa hän pelasi 39 runkosarjaottelua tehopistein 6+4=10. Murray teki NHL-debyyttinsä 27. joulukuuta 2007 vieraissa Nashville Predatorsia vastaan. NHL-uransa avausmaalin hän teki 2. tammikuuta 2008 Anaheim Ducksin Jean-Sébastien Giguèren taakse. Maaliskuussa 2008 Murray teki kolmivuotisen ja yksisuuntaisen tulokassopimuksen Blue Jacketsin kanssa.

Ensimmäisellä kokonaisella NHL-kaudellaan 2008–2009 Murray teki NHL:n yhden kauden piste-ennätyksensä tehtyään 67 runkosarjaottelussa tehot 8+3=11. Kausi 2010–2011 hänellä jäi vain 29 ottelun mittaiseksi alavartalovamman vuoksi. Heinäkuussa 2011 Murray teki vapaana agenttina vuoden mittaisen ja kaksisuuntaisen sopimuksen San Jose Sharksin kanssa. Hän pelasi kaudesta 2011–2012 kuitenkin valtaosan NHL:n puolella, kunnes Sharks asetti Murrayn siirtolistalle ja lähetti hänet loppukaudeksi farmijoukkue Worcester Sharksiin helmikuussa 2012. Kesäkuussa 2012 Sharks kauppasi Murrayn pelaajaoikeudet ja kesän 2014 varausvuoron Detroit Red Wingsiin vaihdossa Brad Stuartiin. Red Wings ei ollut kuitenkaan halukas pitämään Murrayta, joten hän teki vapaana agenttina vuoden mittaisen ja kaksisuuntaisen sopimuksen St. Louis Bluesin kanssa saman kesän heinäkuussa. Murray pelasi kauden 2012–2013 lähes kokonaan AHL-joukkue Peoria Rivermenissa ja hän sai tililleen yhden NHL-ottelun.

Kaudeksi 2013–2014 Murray siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän nousi joukkueen varakapteeniksi ja hankki Medveščakissa pelatessaan myös Kroatian kansalaisuuden. Huhtikuussa 2014 Murray teki joukkueen kanssa kaksivuotisen jatkosopimuksen. Kaudella 2014–2015 hän nousi Medveščakin kapteeniksi. Murray lopetti pelaajauransa kevääseen 2015.

### Maajoukkueura

Murray edusti Kroatiaa IB-divisioonan MM-kilpailuissa vuonna 2015, jolloin hän oli joukkueen paras pistemies ja syöttäjä tehoilla 3+5=8.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1999–2000 | Selkirk Steelers | MJHL | 63 | 29 | 48 | 77 | - | - | - | - | - | - |
| 2000–2001 | Selkirk Steelers | MJHL | 64 | 46 | 56 | 102 | 72 | 5 | 3 | 0 | 3 | 6 | Ykköstähdistö |
| 2001–2002 | Bemidji State Univ. | NCAA | 35 | 15 | 15 | 30 | 22 | - | - | - | - | - |
| 2002–2003 | Bemidji State Univ. | NCAA | 36 | 9 | 18 | 27 | 38 | - | - | - | - | - |
| 2003–2004 | Bemidji State Univ. | NCAA | 25 | 6 | 14 | 20 | 41 | - | - | - | - | - |
| 2004–2005 | Bemidji State Univ. | NCAA | 32 | 16 | 22 | 38 | 30 | - | - | - | - | - | Ykköstähdistö |
| 2005–2006 | Syracuse Crunch | AHL | 77 | 13 | 16 | 29 | 73 | 6 | 0 | 1 | 1 | 17 |
| 2006–2007 | Syracuse Crunch | AHL | 72 | 10 | 12 | 22 | 62 | - | - | - | - | - |
| 2007–2008 | Syracuse Crunch | AHL | 34 | 13 | 2 | 15 | 15 | - | - | - | - | - |
|  | Columbus Blue Jackets | NHL | 39 | 6 | 4 | 10 | 12 | - | - | - | - | - |
| 2008–2009 | Columbus Blue Jackets | NHL | 67 | 8 | 3 | 11 | 10 | - | - | - | - | - |
| 2009–2010 | Columbus Blue Jackets | NHL | 46 | 5 | 2 | 7 | 6 | - | - | - | - | - |
| 2010–2011 | Columbus Blue Jackets | NHL | 29 | 4 | 4 | 8 | 4 | - | - | - | - | - |
| 2011–2012 | Worcester Sharks | AHL | 10 | 2 | 1 | 3 | 0 | - | - | - | - | - |
|  | San Jose Sharks | NHL | 39 | 1 | 3 | 4 | 4 | - | - | - | - | - |
| 2012–2013 | Peoria Rivermen | AHL | 51 | 14 | 17 | 31 | 18 | - | - | - | - | - |
|  | St. Louis Blues | NHL | 1 | 0 | 0 | 0 | 0 | - | - | - | - | - |
| 2013–2014 | Medveščak Zagreb | KHL | 54 | 3 | 3 | 6 | 28 | 3 | 0 | 1 | 1 | 0 |
| 2014–2015 | Medveščak Zagreb | KHL | 51 | 3 | 4 | 7 | 14 | - | - | - | - | - |  |  |  |  |  |  | MMd1 B | 5 | 3 | 5 | 8 | 4 |
| 6 kautta | yhteensä | NHL | 221 | 24 | 16 | 40 | 36 | - | - | - | - | - |
| 2 kautta | yhteensä | KHL | 105 | 6 | 7 | 13 | 42 | 3 | 0 | 1 | 1 | 0 |
| 8 kautta | yhteensä | AHL | 244 | 52 | 48 | 100 | 168 | 6 | 0 | 1 | 1 | 17 |

Lähteet
-------

* Andrew Murray The Internet Hockey Databasessa (englanniksi)
* Andrew Murray Legends of Hockey -sivustolla (englanniksi)
* Andrew Murray *Elite Prospects*. Everysport Media Group AB.  (englanniksi)

### Viitteet

1. 1 2 3 4  Andrew Murray *Elite Prospects*. Everysport Media Group AB.  (englanniksi)
2. 1 2  Andrew Murray Legends of Hockey -sivustolla (englanniksi)
3. ↑  Andrew Murray The Internet Hockey Databasessa (englanniksi)
4. 1 2  Andrew Murray - Sports Forecaster - The Hockey News (englanniksi)
5. ↑  NHL:ssä tapahtuu, 16. elokuuta: Sopimustulva ei hellitä  16.8.2005. Jatkoaika.com. Viitattu 21.4.2015.
6. ↑  Sharks Sign Center Andrew Murray  19.7.2011. SAN JOSE, Calif.:  San Jose Sharks. Viitattu 21.4.2015. (englanniksi)
7. ↑  Duchene jatkaa Coloradossa  23.6.2012. Jatkoaika.com. Viitattu 21.4.2015.
8. ↑  Blues Sign Forward Andrew Murray  6.7.2012. ST. LOUIS:  St. Louis Blues. Viitattu 21.4.2015. (englanniksi)
9. ↑  Uusi KHL-seura Medvescak ostoksilla – haaviin jälleen NHL-osaamista  29.7.2013. SuomiKiekko. Viitattu 21.4.2015.
10. ↑  KHL MEDVEŠČAK ZAGREB  25.4.2014. St. Louis Blues.  Arkistoitu 30.3.2015. Viitattu 21.4.2015. (kroatiaksi)